ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์เงื่อนไข และวิธีการขายทรัพย์สินประเภท เรือของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ ราย[๑] อาศัยอำนาจตามความในมาตรา ๑๖ (๓)แห่งพระราชกำหนดการปฏิรูประบบสถาบันการเงิน พ.ศ. ๒๕๔๐คณะกรรมการองค์การเพื่อการปฏิรูประบบสถาบันการเงิน กำหนดหลักเกณฑ์ เงื่อนไขและวิธีการขายทรัพย์สินประเภทเรือของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ รายดังต่อไปนี้ข้อ ๑ คำนิยามในประกาศนี้เว้นแต่ข้อความจะแสดงเป็นอย่างอื่นปรส. หมายความว่า องค์การเพื่อการปฏิรูประบบสถาบันการเงินสถาบันการเงิน หมายความว่า สถาบันการเงินที่คณะกรรมการปรส. พิจารณาแล้วเห็นว่าไม่อาจแก้ไขหรือฟื้นฟูฐานะหรือการดำเนินงานได้และได้ตั้งคณะกรรมการเพื่อดำเนินการแทนสถาบันดังกล่าวพรก. หมายความว่า พระราชกำหนดการปฏิรูประบบสถาบันการเงินพ.ศ. ๒๕๔๐ และพระราชกำหนดการปฏิรูประบบสถาบันการเงิน (ฉบับที่ ๒) พ.ศ. ๒๕๔๑คณะกรรมการตามมาตรา ๓๐ หมายความว่าคณะกรรมการที่คณะกรรมการ ปรส. ได้ตั้งขึ้นตามมาตรา ๓๐ แห่ง พรก.เพื่อดำเนินการแทนสถาบันการเงินได้ทุกประการและทำการชำระบัญชีของสถาบันการเงินประธานกรรมการตามมาตรา ๓๐ หมายความว่าประธานของคณะกรรมการตามมาตรา ๓๐เรือ หมายถึง ยานพาหนะทางน้ำทุกชนิดซึ่งสถาบันการเงินเป็นผู้มีกรรมสิทธิ์และมีสิทธิในการขายประมูล หมายความว่า จัดให้มีการประมูลโดยวิธีขายทอดตลาดหรือแข่งขันราคาขาย หมายความว่า การขายตามวิธีการที่กำหนดไว้ในประกาศนี้ผู้ทำการ หมายความว่า ผู้ดำเนินการจัดประมูลตามหลักเกณฑ์เงื่อนไข และวิธีการในประกาศนี้ผู้ประมูล หมายความว่า ผู้เข้าร่วมการประมูลผู้ซื้อ หมายความว่า ผู้ที่ประมูลได้หรือแข่งขันราคาได้ราคาขาย หมายความว่า ราคาที่ตกลงขายให้แก่ผู้ซื้อราคากลาง หมายความว่า ราคาที่กำหนดโดย ปรส.โดยคำนึงถึงราคาตามบัญชี ราคาทุน ราคาตลาด ราคาประเมินของทางราชการราคาประเมินของผู้ประเมินอิสระ และมูลค่าในเชิงธุรกิจของทรัพย์สินนั้น ๆเป็นเกณฑ์ประกอบการพิจารณา และราคาดังกล่าวต้องได้รับความเห็นชอบจากประธานกรรมการตามมาตรา๓๐ ก่อนทำการประมูล หรือเป็นราคาที่กำหนดขึ้นตามข้อ ๔.๑.๔, ๔.๒.๔ หรือ ๔.๓.๔แล้วแต่กรณีข้อ ๒ หลักเกณฑ์การขายการขายทรัพย์สินประเภทเรือของสถาบันการเงินจะกระทำได้โดยวิธีเปิดประมูลโดยเปิดเผยหรือแข่งขันราคาแบบยื่นซองประกวดราคา และให้ ปรส. ได้รับค่าธรรมเนียมในอัตราร้อยละหนึ่งของราคาที่ขายได้สถาบันการเงินที่จะขายทรัพย์สิน ต้องประกาศเกี่ยวกับการขายเพื่อแจ้งวัน เวลา สถานที่ วิธีประมูลและรายละเอียดตามสมควรก่อนวันประมูลภายในระยะเวลาตามที่ พรก. กำหนดประธานกรรมการตามมาตรา ๓๐จะพิจารณาให้ความเห็นชอบรายการทรัพย์สินและราคากลางของทรัพย์สินที่จะทำการประมูลหรือแข่งขันราคาก่อนทำการประมูลข้อ ๓ เงื่อนไขการขายเว้นแต่ ปรส./สถาบันการเงิน จะเห็นสมควรเป็นอย่างอื่น๓.๑ ผู้ทำการ๓.๑.๑ ผู้ทำการจะต้องเป็นบุคคลหรือนิติบุคคลดังต่อไปนี้(๑)เป็นผู้ได้รับอนุญาตให้ประกอบอาชีพการขายทอดตลาดและค้าของเก่าตามกฎหมายว่าด้วยการควบคุมการขายทอดตลาดและค้าของเก่าและได้วางหลักประกันการประมูลตามเกณฑ์ที่ ปรส. กำหนด(๒) เป็นสถาบันการเงินเจ้าของทรัพย์สินโดยประธานกรรมการตามมาตรา๓๐ มีสิทธิจะมอบหมายให้บุคคลหรือนิติบุคคลเป็นผู้ทำการแทนสถาบันการเงินนั้น ทั้งนี้ เป็นไปตามบทบัญญัติของกฎหมาย๓.๑.๒ ผู้ทำการตามข้อ ๓.๑.๑ (๑) จะมีสิทธิได้รับค่าจ้างค่าธรรมเนียม ค่านายหน้าหรือค่าตอบแทนจากการทำการประมูลเรือให้กับสถาบันการเงินตามที่ระบุในประกาศนี้ หรือตามที่ปรส./ประธานกรรมการตามมาตรา ๓๐ จะได้กำหนดโดยแจ้งให้ทราบล่วงหน้าเท่านั้น๓.๑.๓การขายทรัพย์สินตามประกาศนี้ให้สถาบันการเงินเป็นผู้ว่าจ้างผู้ทำการโดยประธานกรรมการตามมาตรา๓๐ เป็นผู้ลงนามในสัญญาจ้างหรือเป็นผู้มอบหมายผู้ทำการแทน๓.๒ ผู้ประมูลและผู้ซื้อ๓.๒.๑ ผู้ประมูลจะเป็นบุคคลธรรมดาหรือนิติบุคคลก็ได้แต่ต้องมิใช่บุคคลดังต่อไปนี้(๑) เป็นกรรมการ อนุกรรมการ ที่ปรึกษา พนักงานของ ปรส.รวมถึงผู้ปฏิบัติงานให้แก่ ปรส.(๒) เป็นกรรมการตามมาตรา ๓๐ ของสถาบันการเงินนั้น(๓) เป็นผู้จัดการเฉพาะกิจหรือที่ปรึกษาเฉพาะกิจของสถาบันการเงินนั้น(๔) ผู้ทำการหรือตัวแทนของผู้ทำการในการขายทรัพย์สินนั้น(๕) บุคคลอื่นตามที่ประธานกรรมการตามมาตรา ๓๐ จะกำหนด๓.๒.๒ ผู้ประมูลมีสิทธิตรวจสอบเรือได้ตามที่ปรส./ประธานกรรมการตามมาตรา ๓๐ เห็นสมควร และการตรวจสอบดังกล่าวต้องไม่ทำให้เรือนั้นเสียหายหรือเสื่อมค่าลง๓.๒.๓ผู้ประมูลมีสิทธิได้รับข้อมูลเกี่ยวกับเรือก่อนการประมูล การประมูลจะเป็นไปตามสภาพของเรือไม่ว่าจะเห็นประจักษ์หรือไม่โดยสถาบันการเงินและผู้ทำการไม่รับรองและไม่รับผิดชอบต่อการรอนสิทธิ สภาพของเรือและข้อมูลที่ได้แสดงไว้๓.๒.๔ ผู้ประมูลมีหน้าที่ต้องปฏิบัติตามกฎหมาย หลักเกณฑ์ข้อบังคับ วิธีการ ข้อจำกัด และเงื่อนไขต่าง ๆ ที่เกี่ยวกับเรือที่ทำการประมูลและผู้ประมูลจะต้องรับผิดชอบในการตรวจสอบว่าในกรณีประมูลได้ซึ่งจะต้องมีการรับโอนเรือแล้วผู้ประมูลมีคุณสมบัติตามที่กฎหมายกำหนดในฐานะผู้มีสิทธิเป็นเจ้าของกรรมสิทธิ์หรือไม่๓.๒.๕ผู้ซื้อต้องเป็นผู้รับผิดชอบแต่ผู้เดียวซึ่งภาษีมูลค่าเพิ่ม ค่าธรรมเนียม อากรและค่าใช้จ่ายอื่นใด ที่เกี่ยวข้องกับการโอนและการรับโอนกรรมสิทธิ์เรือ๓.๒.๖ผู้ซื้อต้องชำระราคาส่วนที่เหลือให้เสร็จสิ้นภายในเวลา ๕ (ห้า) วันนับจากวันที่ประมูลได้หากเกินกำหนดเวลาดังกล่าว ให้ผู้ทำการหรือสถาบันการเงิน แล้วแต่กรณี มีสิทธิเรียกค่าเสียหายจากการผิดนัดในอัตราร้อยละ ๒๕ (ยี่สิบห้า) ต่อปี ในราคาส่วนที่เหลือ นับจากวันครบกำหนด ๕ (ห้า)วันนับจากวันที่ประมูลได้ จนกว่าจะชำระเสร็จสิ้น ผู้ซื้อต้องดำเนินการทำนิติกรรมรับโอนเรือและนำเรือออกจากสถานที่จอดเรือภายในเวลา๑๕ (สิบห้า) วันนับจากวันที่ประมูลโดยผู้ทำการหรือสถาบันการเงินนั้นจะไม่รับผิดชอบต่อความเสียหาย ความบกพร่อง หรือการรอนสิทธิใดๆ ที่เกี่ยวกับเรือดังกล่าว๓.๒.๗ กรณีมีเหตุอันควรที่ผู้ซื้อไม่สามารถดำเนินการตามข้อ๓.๒.๖ ได้ภายในระยะเวลาตามที่กำหนด ให้ผู้ซื้อทำหนังสือขอผ่อนผันต่อ ปรส. ทั้งนี้ สถาบันการเงินคงไว้ซึ่งสิทธิในการเรียกค่าเสียหายจากการผิดนัดและค่าจอดเรือตามข้อ๓.๒.๖ แม้ว่า ปรส. พิจารณาเห็นสมควรให้ผ่อนผันก็ตาม๓.๒.๘ ผู้ซื้อต้องเป็นผู้รับผิดชอบแต่เพียงผู้เดียวในการชำระค่าจอดเรือ(หากมี) ให้แก่เจ้าของสถานที่จอดเรือในช่วงระยะเวลาที่ผิดนัดนับจากวันที่ประมูลได้ในกรณีที่สถาบันการเงินต้องชำระค่าจอดเรือไปก่อนผู้ซื้อต้องชดใช้เงินค่าจอดเรือดังกล่าวให้แก่สถาบันการเงินรวมทั้งดอกเบี้ยในอัตราร้อยละ๒๕ (ยี่สิบห้า) ต่อปี ในจำนวนเงินที่สถาบันการเงินได้ชำระไป โดยไม่ชักช้าหากผู้ซื้อไม่ดำเนินการรับโอนเรือ ไม่ว่าเหตุใด ๆรวมทั้งเหตุสุดวิสัย โดยไม่ได้รับการผ่อนผันจาก ปรส. ภายในกำหนด ๑๕ (สิบห้า) วันนับจากวันที่ประมูลได้ให้ถือว่าผู้ซื้อได้สละสิทธิการซื้อในเรือนั้นและไม่มีสิทธิเรียกร้องเอาคืนซึ่งเงินที่ชำระแล้วทั้งหมด รวมทั้งตกลงให้สถาบันการเงินมีสิทธินำเรือนั้นออกประมูลใหม่๓.๓ ราคาที่ประมูลขายจะต้องไม่ต่ำกว่าราคากลาง๓.๔ ค่าจ้าง ค่าธรรมเนียม ค่านายหน้า หรือ ค่าตอบแทน๓.๔.๑ ปรส. มีสิทธิได้รับค่าธรรมเนียมจากการขายโดยสถาบันการเงินเจ้าของเรือจะต้องโอนเงินค่าธรรมเนียมในอัตราร้อยละ ๑ (หนึ่ง)ของราคาที่ขายได้เข้าบัญชีธนาคารของ ปรส. ภายใน ๗ (เจ็ด) วันนับแต่วันที่สถาบันการเงินได้รับเงินจากผู้ซื้อครบถ้วน๓.๔.๒ สถาบันการเงินเจ้าของเรือต้องชำระค่าจ้าง ค่าธรรมเนียมค่านายหน้า หรือค่าตอบแทนการดำเนินการประมูลเรือ ให้แก่ผู้ทำการตามข้อ ๓.๑.๑ (๑)ตามอัตราที่ได้รับความเห็นชอบของ ปรส./ประธานกรรมการตามมาตรา ๓๐ ทั้งนี้ ปรส./ประธานกรรมการตามมาตรา ๓๐มีสิทธิจะกำหนดให้ผู้ทำการได้รับค่าจ้าง ค่าธรรมเนียม ค่านายหน้า หรือ ค่าตอบแทนโดยวิธีการอื่นซึ่งจะประกาศวิธีการดังกล่าวก่อนวันประมูลข้อ ๔ วิธีการขายเว้นแต่ ปรส./สถาบันการเงิน จะเห็นสมควรเป็นอย่างอื่น๔.๑ วิธีการขายโดยขายทอดตลาด๔.๑.๑ผู้ทำการจะเปิดทำการประมูลตามวันและเวลาประมูลของผู้ทำการ และ/หรือตามวันและเวลาประมูลที่ ปรส. กำหนด แล้วแต่กรณี โดยผู้ทำการจะประกาศหลักเกณฑ์ เงื่อนไขและวิธีการประมูลเรือของสถาบันการเงินในที่เปิดเผยณ สถานที่ทำการประมูลให้ผู้ประมูลทุกรายทราบก่อนเริ่มการประมูลและให้ถือว่าผู้ประมูลทุกรายรับทราบและตกลงยินยอมกับหลักเกณฑ์เงื่อนไข และวิธีการประมูลที่กำหนดในประกาศนี้ทุกประการ๔.๑.๒ การประมูลจะเริ่มจากราคากลาง โดยที่ ปรส.มีสิทธิจะกำหนดให้ผู้เข้าร่วมการประมูลวางหลักประกันการประมูลได้ตามที่เห็นสมควร๔.๑.๓ กรณีที่มีผู้ประมูลเสนอราคามากกว่า ๑ รายผู้ทำการจะปรับราคาขึ้นในอัตราครั้งละไม่ต่ำกว่า ๑๐๐,๐๐๐ บาท (หนึ่งแสนบาท)หรือตามอัตราที่ได้รับความเห็นชอบของ ปรส./ประธานกรรมการตามมาตรา ๓๐จนกว่าจะมีผู้ประมูลเสนอราคาสูงสุดรายสุดท้าย และเมื่อผู้ทำการแสดงความตกลงด้วยการเคาะขายหรือให้สัญญาณหรือด้วยกิริยาอื่นอย่างหนึ่งอย่างใดตามจารีตประเพณีในการประมูลให้ถือว่าผู้ประมูลที่เสนอราคาสูงสุดรายสุดท้ายเป็นผู้ซื้อ๔.๑.๔ กรณีที่ไม่มีผู้ประมูลเสนอราคาหรือไม่มีผู้ประมูลเสนอราคาในการขายเรือซ้ำตามข้อ ๔.๓.๔เป็นเหตุให้ผู้ทำการไม่สามารถแสดงความตกลงด้วยการเคาะ ขายหรือให้สัญญาณหรือด้วยกิริยาอื่นอย่างหนึ่งอย่างใดตามจารีตประเพณีในการประมูลให้ผู้ทำการนำเรือนั้นเสนอต่อ ปรส.เพื่อพิจารณากำหนดราคากลางขึ้นใหม่โดยความเห็นชอบของประธานกรรมการตามมาตรา ๓๐และให้ผู้ทำการนำเรือนั้นออกประมูลใหม่ ตามหลักเกณฑ์ เงื่อนไข และวิธีการในประกาศนี้๔.๒ วิธีการขายโดยยื่นซองประกวดราคา๔.๒.๑ ผู้สนใจเข้าร่วมประมูลสามารถรับซองประมูลและรับทราบหลักเกณฑ์เงื่อนไข และวิธีการประมูลได้ตาม วัน เวลา และสถานที่ที่สถาบันการเงิน/ปรสจะประกาศให้ทราบตาม พรก. ทั้งนี้ปรส. สถาบันการเงินอาจกำหนดให้มีราคาซองและ/หรือหลักประกันการประมูลสำหรับซองประมูลตามที่เห็นสมควร๔.๒.๒ ผู้ทำการตามข้อ ๓.๑.๑ (๒) จะเป็นผู้เปิดซองประมูลและเปรียบเทียบราคาที่ผู้ประมูลเสนอมาทั้งหมดผู้ประมูลที่ได้เสนอราคาสูงสุดจะเป็นผู้ที่ประมูลได้ ทั้งนี้ ราคาที่เสนอต้องไม่ต่ำกว่าราคากลางที่กำหนดไว้๔.๒.๓กรณีที่มีผู้ประมูลมากกว่าหนึ่งรายเสนอราคาสูงสุดเท่ากัน ให้ผู้ทำการเรียกให้ผู้ประมูลรายดังกล่าวมาเสนอราคาใหม่โดยราคาที่เสนอใหม่นี้ต้องไม่ต่ำกว่าราคาที่เสนอในครั้งก่อนผู้ที่เสนอราคาสูงสุดในครั้งใหม่นี้จะเป็นผู้ที่ประมูลได้๔.๒.๔กรณีที่ไม่มีผู้ประมูลเสนอราคาสูงกว่าหรือเท่ากับราคากลาง ให้ผู้ทำการตามข้อ ๓.๑.๑(๒) นำเรือนั้นเสนอต่อ ปรส. เพื่อพิจารณากำหนดราคากลางขึ้นใหม่โดยความเห็นชอบของประธานกรรมการตามมาตรา๓๐ และให้ผู้ทำการนำเรือนั้นออกประมูลใหม่ ตามหลักเกณฑ์ เงื่อนไขและวิธีการในการประกาศนี้๔.๓ วิธีการชำระราคาเว้นแต่ ปรส./ประธานกรรมการตามมาตรา ๓๐ จะเห็นสมควรเป็นอย่างอื่น๔.๓.๑ผู้ซื้อจะต้องทำสัญญาจะซื้อจะขายในวันประมูลและวางเงินมัดจำเป็นเงินสดหรือแคชเชียร์เช็คหรือคำสั่งจ่ายเงินของธนาคารพาณิชย์(ดราฟท์) หรือวิธีการอื่นตามที่ ปรส./ประธานกรรมการตามมาตรา ๓๐จะอนุญาตเป็นรายกรณีไป ซึ่งมีมูลค่าไม่น้อยกว่าร้อยละ ๑๕ (สิบห้า) ของราคากลางแต่ไม่น้อยกว่า ๑,๐๐๐,๐๐๐ บาท (หนึ่งล้านบาท) ภายในวันที่ประมูลได้ในกรณีนี้ให้ถือว่าหลักประกันการประมูลที่ได้วางไว้ (หากมี)เป็นส่วนหนึ่งของเงินมัดจำนี้ และผู้ทำการตามข้อ ๓.๑.๑ (๑)จะต้องนำเงินดังกล่าวทั้งจำนวนเข้าบัญชีธนาคารของสถาบันการเงินพร้อมนำส่งหลักฐานการโอนเงินแก่สถาบันการเงินโดยไม่ชักช้า๔.๓.๒ ภายใน ๕ (ห้า)วันนับจากวันที่ประมูลได้ผู้ซื้อต้องชำระเงินส่วนที่เหลือทั้งหมดโดยชำระเป็นเงินสดหรือแคชเชียร์เช็คหรือคำสั่งจ่ายเงินของธนาคารพาณิยช์ ณสถานที่ที่ผู้ทำการได้แจ้งไว้หรือโอนเงินเข้าบัญชีธนาคารของสถาบันการเงินที่เป็นเจ้าของเรือที่ผู้ทำการได้แจ้งไว้พร้อมนำส่งต้นฉบับหลักฐานการโอนเงินแก่สถาบันการเงินโดยไม่ชักช้า๔.๓.๓ กรณีที่ผู้ซื้อมิได้ปฏิบัติตามข้อ ๔.๓.๑ หรือ ข้อ๔.๓.๒ และมิได้แจ้งเหตุขัดข้องอันเป็นกรณีสุดวิสัยแก่สถาบันการเงินและผู้ทำการภายในระยะเวลาที่กำหนดในข้อ๔.๓.๒ ให้สถาบันการเงินมีสิทธิเรียกค่าปรับจากการผิดนัดในอัตราร้อยละ ๒๕(ยี่สิบห้า) ต่อปี ในเงินที่ต้องชำระ นับจากวันครบกำหนดตามข้อ ๔.๓.๑ หรือ ๔.๓.๒แล้วแต่กรณี จนกว่าจะชำระเสร็จสิ้นหากผู้ซื้อมิได้ชำระเงินตามข้อ ๔.๓.๒ และมิได้แจ้งเหตุขัดข้องพร้อมเหตุผลอันสมควรเป็นหนังสือแก่สถาบันการเงินและผู้ทำการภายในระยะเวลาดังกล่าวสถาบันการเงินมีสิทธิริบเงินมัดจำได้โดยชำระค่าจ้าง ค่าธรรมเนียม ค่านายหน้าหรือค่าตอบแทนในการประมูล ตามที่ระบุไว้ในข้อ ๓.๔.๒ แก่ผู้ทำการ๔.๓.๔ ในกรณีที่ผู้ซื้อไม่ปฏิบัติตามข้อ ๔.๓.๑ หรือ ๔.๓.๒ให้ถือว่าผู้ซื้อได้สละสิทธิในการซื้อเรือนั้นและตกลงให้ผู้ทำการนำเรือนั้นออกขายซ้ำอีกรวมทั้งตกลงให้สถาบันการเงินมีสิทธิริบหลักประกันการประมูลด้วย (หากมี)ข้อ ๕ การอื่นใดที่มิได้ระบุไว้ในประกาศนี้ให้สถาบันการเงินเสนอต่อ คณะกรรมการ ปรส. เพื่อพิจารณาข้อ ๖ประกาศนี้ให้มีผลใช้บังคับตั้งแต่บัดนี้เป็นต้นไปประกาศ ณ วันที่ ๒ พฤศจิกายน พ.ศ. ๒๕๔๑อมเรศ ศิลาอ่อนประธานกรรมการองค์การเพื่อการปฏิรูประบบสถาบันการเงินพัสสน/จัดทำ๒๒ ตุลาคม ๒๕๕๒โชติกานต์/ปรับปรุง๑๖ พฤษภาคม ๒๕๕๙[๑] ราชกิจจานุเบกษา เล่ม ๑๑๕/ตอนพิเศษ ๑๐๗ง/หน้า ๑๖/๑๑ พฤศจิกายน ๒๕๔๑